
„KRAJINA OSIGURANJE“ A.D.

       B A N J A  L U K A

  S T A T U T 

   „KRAJINA OSIGURANJE“ A.D.

       B A N J A  L U K A 
Banja Luka,  april  2026. godine
Na osnovu člana 7., 181. i 304. Zakona o privrednim društvima („Službeni glasnik Republike Srpske“ broj 127/08, 58/09, 100/11, 67/13, 100/17 i 82/19), odredbi Zakona o društvima za osiguranje (Službeni glasnik Republike Srpske broj: 17/05, 01/06, 064/06, 74/10, 47/17 i 58/19), Odluke o promjeni djelatnosti broj: 02-3400/20 od 14.12.2020. godine,  u skladu sa Odlukom o vrstama osiguranja (Sl.gl. RS“ br. 3/24,  a u vezi Rješenja Agencije za osiguranje broj: 05-502-1-4/26 od 29.09.2026. godine,  i člana 45. Statuta „Krajina osiguranje“ a.d. Banja Luka (broj: 02-3567/20, 02-428-1/22 i 02-930-1/22, 02-3253/23, 02-2253/25 i 02-464/26) i   Upravni odbor na svojoj 13. sjednici održanoj dana  02.10.2026. godine donosi sljedeći:

P R I J E D L O G 
S T A T U T A
„KRAJINA OSIGURANJE“ A.D.

B A N J A  L U K A 

I OPŠTE ODREDBE
Član 1.


Statutom „Krajina osiguranje“ a.d. Banja Luka (u daljem tekstu: Društvo) uređuju se pitanja firme, sjedišta Društva i pravne forme organizovanja Društva, djelatnosti Društva, unutrašnja organizacija Društva, kapital i akcije Društva, organi Društva, interna revizija Društva,  nezavisni revizor, aktuarski poslovi, finansijsko poslovanje i izvještavanje, sticanje i raspolaganje imovinom velike vrijednosti, ograničene aktivnosti Društva, javnost rada i informisanje, poslovna tajna, statusne promjene, trajanje i prestanak Društva, akti Društva, izmjene i dopune statuta, te druga pitanja značajna za uspješno i zakonito poslovanje Društva. 
Statutom Društva može se utvrditi osnivanje dijela Društva koje će imati određena ovlaštenja u pravnom prometu kao i poseban obračun rezultata poslovanja i poseban podračun u skladu sa važećim propisima. Dijelovi Društva, osnovani u cilju efikasnijeg  poslovanja istog, nemaju status pravnog lica. Dijelovi Društva upisuju se u registar prema 
sjedištu Društva, saglasno važećim propisima o registraciji poslovnih subjekata. 

Osnivači i lica koja sticanjem akcija u Društvu stupe u isto jesu akcionari Društva.

Društvo je dužno da posluje u skladu sa zakonom, dobrim poslovnim običajima i poslovnim moralom. 
II FIRMA, SJEDIŠTE DRUŠTVA I PRAVNA FORMA ORGANIZOVANJA DRUŠTVA
Firma i naziv pod kojim Društvo posluje

Član 2.
(1) Puno poslovno ime (firma) Društva je: „Krajina osiguranje“ akcionarsko društvo Banja Luka.
(2) Skraćena firma Društva je: „Krajina osiguranje“ A.D. Banja Luka. 
(3) U svom poslovanju Društvo koristi firmu u obliku, punom ili skraćenom, u kome je isto 
upisano u sudski registar.
(4) Društvo može donijeti odluku o promjeni poslovnog imena (firme), o čemu odlučuje Skupština akcionara Društva.
(5) Dio Društva koji ima određena ovlašćenja u pravnom prometu istupa pod firmom Društva i naznakom da se radi o dijelu istog.
(6) Firma, odnosno skraćena firma Društva ističe se na poslovnim prostorijama Društva. 
(7) Poslovna pisma i drugi dokumenti društva koji su upućeni trećim licima sadrže sljedeće podatke: poslovno ime i pravnu formu Društva: sjedište, registar u koji je registrovano i broj registracije Društva, poslovno ime i sjedište banke kod  koje ima račun, broj računa, poreski identifikacioni broj, podatke o osnovnom kapitalu sa naznakom upisanog i uplaćenog kapitala.
(8) Firma Društva potpisuje se na način što lice ovlašćeno za zastupanje uz naziv firme stavlja svoj potpis.
Sjedište Društva

Član 3.

(1) Sjedište Društva je na adresi: Banja Luka, ulica Braće Pantić br. 2.
(2) Društvo može donijeti odluku o promjeni sjedišta, o čemu odlučuje Skupština akcionara Društva.
(3) Adresa poslovnih prostorija dijelova Društva je adresa poslovnih prostorija.
Pečat, štambilj, memorandum i logo Društva
Član 4.

(1) Društvo ima pečat, štambilj i memorandum koji sadrže naziv i sjedište Društva, unificirani su po obliku i veličini i ispisani su na jednom od jezika koji su u službenoj upotrebi u Bosni i Hercegovini.
(2) Pečat i štambilj sadrže naziv i sjedište Društva i unificirani su po obliku i veličini.
(3) Organizacioni dijelovi Društva, pored naziva i sjedišta Društva,  na pečatu i štambilju 

imaju i naziv organizacionog dijela i njegovo sjedište.
(4) Logo: geometrijski oblik kvadrata postavljen na ivicu, crvene boje. Unutar kvadrata nalazi se kuća kojom dominira slovo „K“ u bijeloj boji. Logotip: od sredine loga crvenom linijom razdvojene su riječi „KRAJINA“ I „OSIGURANJE“ jakim i čvrstim slovima crne boje, dok su potpisi loga riječi „Osiguranje sa najdužom tradicijom“ pisanim slovima crvene boje“.
(5) Bliže odredbe o pečatima, štambiljima, izgledu memoranduma, logotipu i zaštitnom znaku Društva i njegovih dijelova, njihovom čuvanju i rukovanju mogu se urediti odlukom Izvršnog odbora. 
Pravna forma organizovanja Društva
Član 5.

(1) Društvo je privredno društvo organizovano kao otvoreno akcionarsko društvo u skladu sa zakonom kojim se uređuje status privrednih društava, kao i zakonom koji se odnosi na društva za osiguranje.
(2) Društvo je upisano u registar poslovnih subjekata.
(3) Poslovno područje na kojem Društvo obavlja registrovanu djelatnost je Bosna i Hercegovina.

III DJELATNOST DRUŠTVA
Član 6.

(1) Društvo u cilju sticanja dobiti, obavlja djelatnost koju čine poslovi osiguranja za koje je Društvo dobilo dozvolu Agencije za osiuranje Republike Srpske.

(2) Djelatnosti Društva su:
1. 65.12 Ostalo osiguranje 
2. 66.21 Procjena rizika i šteta 
3. 66.29 Ostale pomoćne djelatnosti u osiguranju.
Član 7.


U okviru svojih djelatnosti Društvo obavlja poslove koji su uključeni ili usko povezani sa osiguranjem i to:

1. snimanje i procjena rizika i odšteta,

2. obračun rizika i štete,
3. procjenu havarije i gubitka,

4. podmirenje (isplate) potraživanja od osiguranja,

5. procjenu vlastitih nekretnina,

6. procjenu za ostale svrhe,

7. istraživanje i poslove vještačenja,
8. poslove investiranja sredstava za pokriće tehničkih rezervi osiguranja,
9. poslove spašavanja imovine i,

10. druge poslove u funkciji zaključivanja i izvršavanja ugovora o osiguranju.
Član 8.
(1) Usluge koje Društvo obavlja jesu usluge koje su definisane Zakonom o društvima za osiguranje, Odlukom o vrstama osiguranja a koja čine usluge neživotnih osiguranja kao i Uputstvom za primjenu odluke o vrstama osiguranja. 
(2) Društvo obavlja djelatnost neživotnog osiguranja klasifikovanog na vrste osiguranja i podklasifikovanih na vrste rizika, shodno Odluci o vrstama osiguranja i to:  
- 01 OSIGURANЈE NEZGODE 
pokriva radničke nezgode i profesionalna oboljenja, tj.pokriva fiksne novčane naknade, odnosno isplatu ugovorenih novčanih naknada,   

naknade u obliku odštete odnosno naknada povrata troškova, kombinaciju gornjih dviju i povrede putnika.
- 02 ZDRAVSTVENO OSIGURANЈE 
pokriva osiguranje u slučaju bolesti, povreda i drugih nezgoda, odnosno pokriva fiksne novčane naknade, odnosno isplatu  ugovorenih novčanih naknada, naknade koje odgovaraju visini štete, odnosno naknadu troškova liječenja, troškove snabdijevanja lijekovima i medicinsko -  tehničkim pomagalima i kombinaciju gornjih dviju.

- 03 OSIGURANЈE VOZILA KOJA SE KREĆU PO KOPNU, OSIM VOZILA KOJA SE   

       KREĆU PO ŠINAMA 
pokriva štetu ili gubitak na drumskim vozilima sa motornim pogonom i drumskim vozilima bez motornog pogona.
- 04 OSIGURANJE VOZILA KOJA SE KREĆU PO ŠINAMA 
pokriva štetu ili gubitak na šinskim vozilima 

- 05 OSIGURANЈE VAZDUHOPLOVA
 pokriva štetu ili gubitak na vazduhoplovima.

- 06 OSIGURANЈE PLOVILA 
pokriva oštećenja ili gubitak riječnih, kanalskih, jezerskih i morskih plovila.

- 07 OSIGURANЈE ROBE U PREVOZU 
pokriva svu štetu ili gubitak robe u prevozu ili prtljage ili ostale robe i dobara, bez obzira na oblik prevoza.

- 08 OSIGURANЈE IMOVINE OD POŽARA I PRIRODNIH SILA 
pokriva štetu ili gubitak imovine, osim imovine u vrstama 03, 04, 05, 06 i 07, koja/i nastane usljed  požara, eksplozije, oluje, prirodnih sila, osim oluje, nuklearne energije i  slijeganja tla.

- 09 OSIGURANjE OD OSTALIH ŠTETA NA IMOVINI 
pokriva štetu ili gubitak   imovine, osim imovine u vrstama 03, 04, 05, 06 i 07, zbog grada ili mraza/smrzavanja, te posljedica bilo kojeg događaja kao što je krađa ili posljedica ostalih djelovanja različitih od djelovanja navedenih u vrsti 08.
- 10 OSIGURANJE OD ODGOVORNOSTI ZA MOTORNA VOZILA 
uključuje svu građansku    odgovornost za nesreće koja proizilazi iz upotrebe motornih vozila na kopnu, kao i odgovornost vozara.
- 11 OSIGURANJE OD GRAĐANSKE ODGOVORNOSTI ZA VAZDUHOPLOVE

uključuje svu građansku odgovornost koja proizilazi  iz upotrebe  vazduhoplova, kao i odgovonost vozara.

- 12 OSIGURANJE OD GRAĐANSKE ODGOVORNOSTI (morska, jezerska, riječna i  kanalska plovila) 
uključuje svu građansku odgovornost koja proizilazi iz upotrebe brodova, plovila ili čamaca na moru, jezerima, rijekama ili kanalima, kao i odgovornost vozara.
- 13 OSIGURANJE OD OPŠTE GRAĐANSKE ODGOVORNOSTI 

uključuje svu građansku odgovornost, osim onih oblika koji spadaju pod    

 vrste 10, 11, i 12.
- 14 OSIGURANJE KREDITA  
 u kojoj osiguravač za plaćanje premije pokriva osiguraniku    gubitak,   

 koji bi mogao pretrpjeti kao rezultat neispunjenja obaveza jednog ili više   

  dužnika  prema osiguraniku, uključuje: 

a. opštu nesolventnost,

b. izvozne kredite (odnose se na osiguranje izvoznih kredita koji nisu načinjeni za račun ili uz pomoć države), 

c. kredite koji se isplaćuju u ratama, 

d. hipoteke,

e. poljoprivredne kredite
  -15  OSIGURANJE GARANCIJA
Ova vrsta, u kojoj osiguravač za plaćanje premija garantuje u ime      

osiguranika izvršavanje njegovih ugovorenih obaveza, uključuje:
1. garancije (neposredno),

2. garancije (posredno).
  - 16 OSIGURANjE OD RAZLIČITIH FINANSIJSKIH GUBITAKA 
  pokriva rizike gubitka zaposlenja, nedovoljnost prihoda (opšta), loše   

  vrijeme, izgubljenu dobit nepredviđene troškove opšte vrste,    

  nepredvidive poslovne troškove, gubitak tržišne vrijednosti, gubitak   

  najamnina/renta ili prihoda, druge poslovne gubitke osim onih koji su   

  već prethodno pomenuti, ostale neposlovne finansijske gubitke
              

   (netrgovinske) i ostale oblike finansijskih gubitaka.

    - 17 OSIGURANjE TROŠKOVA PRAVNE ZAŠTITE 


‚
pokriva snošenje troškova pravne zaštite i troškova sudskih i drugih    

            postupaka.

    - 18 OSIGURANjE POMOĆI 
uključuje pomoć pruženu licima koja zapadnu u teškoće tokom putovanja dok su van mjesta stalnog boravka.
  (3) Pored navedenih vrsta osiguranja, Društvo pokriva rizike od gubitka ili štete, kao prateće rizike u navedenim vrstama, pod uslovom da su ti rizici:
a) povezani sa glavnim rizikom,

b) povezani sa predmetom koji je pokriven od glavnog rizika,

c) pokriveni ugovorom koji osigurava glavni rizik.
  (4) Rizici uključeni u vrstama 14. i 15.  Odluke o vrstama osiguranja ne smatraju se pratećim rizicima drugih vrsta osiguranja.
(5) Rizici uključeni u vrsti 17 (osiguranje troškova pravne zaštite) mogu se smatrati  pratećim rizicima vrste 18, ako su ispunjeni uslovi koji su određeni u članu IV stav 1. Odluke o vrstama osiguranja, i jedan od sljedećih uslova:

- kada se osnovni rizik odnosi samo na pomoć pruženu licima koja   zapadaju u teškoće tokom putovanja dok su van mjesta stalnog boravka ili

- osiguranje se odnosi na sporove ili rizike koji proizilaze iz upotrebe      pomorskih plovila ili su s njime povezani.

Član 9.


Društvo obavlja i poslove ekonomsko – finansijske prirode koji su u osnovi povezani sa  raspodjelom fondova:
1. investiranje u imovinu,
2. investiranje  u profitabilne projekte u cilju sticanja dobiti,
3. investiranje po osnovu zajedničkih ulaganja i snošenja rizika,
4. investiranje u sprovođenje djelatnosti osiguranja.

Član 10.


Poslove iz osiguranja i saosiguranja Društvo obavlja u svoje ime i za svoj račun, a poslove neposredno vezane sa poslovima osiguranja u svoje ime i za račun drugih lica ili u ime i za račun drugih.

Član 11. 


O promjeni djelatnosti odlučuje Upravni odbor Društva.

Član 12.


U obavljanju svoje djelatnosti Društvo posluje na principima likvidnosti, adekvatnosti kapitala, sigurnosti deponovanja i ulaganja slobodnih sredstava i rentabilnosti, sa ciljem ostvarivanja dobiti.

Član 13. 

(1) Društvo svoju djelatnost obavlja u sjedištu Društva ili putem svojih organizacionih dijelova (filijala), poslovnih jedinica i ispostava.
(2) Organizacioni  dijelovi Društva u obavljanju drugih poslova osiguranja mogu istupati u ime Društva.
(3) Dijelovi Društva upisuju se u registar prema sjedištu Društva, saglasno važećim propisima o registraciji poslovnih subjekata. 
IV UNUTRAŠNJA ORGANIZACIJA DRUŠTVA

Član 14.
(1) Društvo je jedinstven pravni subjekt.
(2) U pravnom prometu Društvo istupa u svoje ime i za svoj račun i za svoje obaveze odgovara cjelokupnom svojom imovinom.
(3) Unutrašnja organizacija Društva bliže se uređuje Pravilnikom o uinutrašnjoj 

organizaciji и sistematizaciji poslova u Društvu koji donosi director Društva”.
(4) Društvo se organizuje po funkcionalnom i teritorijalnom principu.
Po funkcionalnom principu, u sjedištu Društva, obrazuju se posebni organizacioni dijelovi.

Po teritorijalnom principu, izvan sjedišta Društva, obrauzuju se poslovne jedinice kao organizacioni dio Društva, koje nemaju svojstvo pravnog lica jer u pravnom prometu istupaju u ime i za račun Društva
V KAPITALA I AKCIJE DRUŠTVA
Osnovni kapital Društva i akcionari
Član 15.

(1) Osnovni kapital Društva iznosi 7.787.502,00 KM i podijeljen je na 7.787.502,00 običnih (redovnih) akcija, a nominalna vrijednost akcije iznosi 1,00 KM. 

Obične  (redovne) akcije glase na ime.
(2) Akcionari Društva su lica koja su upisana u Centralni registar hartija od vrijednosti, u skladu sa zakonom kojim se uređuje tržište hartija od vrijednosti.
(3) Akcionari društva ne odgovaraju za obaveze društva, osim do iznosa ugovorenog a neuplaćenog uloga u imovinu društva, u skladu sa odredbama Zakona o privrednim društvima.
(4) Osnov za sticanje prava vlasništva na akcijama i drugim hartijama od vrijednosti čiji je emitent Društvo, je zakonit promet na uređenom finansijskom tržištu i njihova registracija kod Centralnog registra hartija od vrijednosti.
(5) Svaka akcija daje pravo na jedan glas.
(6) Emitovane akcije Društva vode se u dematerijalizovanom obliku – elektronskom zapisu u Centralnom registru hartija od vrijednosti. Akcije su neograničeno prenosive i sa njima se trguje u skladu sa Zakonom o tržištu hartija od vrijednosti.
(7) Akcijama Društva organizovano se trguje na berzi i drugom uređenom javnom tržištu, u skladu sa pozitivnim propisima koji regulišu javno trgovanje hartijama od vrijednosti.
(8) Na emisiju i uplatu akcija primjenjivaće se odredbe važećih zakona o privrednim društvima i zakonima kojima se uređuje tržište hartija od vrijednosti Republike Srpske. 
Član 16.

Sve akcije su uplaćene u novcu po njihovoj nominalnoj vrijednosti i registrovane kod Centralnog registra hartija od vrijednosti (CRHOV).
Član 17.

(1) Društvo ne može upisivati vlastite  akcije, ali može sticati vlastite akcije u skladu sa zakonom. Iz vlasništva nad sopstvenim akcijama, za Društvo ne proizilaze nikakva prava. 

(2) Društvo može emitovati redovne i povlašćene akcije, poništavati ih i povlačiti u skladu sa zakonom.


(3) Društvo može izdavati i dužničke hartije od vrijednosti u skladu sa zakonom.

Član 18.

(1) Vlasnici akcija iste vrste i iste klase imaju jednaka prava u Društvu sadržana u akcijama.
(2) Obične akcije daju akcionaru sljedeća prava:
1. pravo pristupa pravnim aktima i drugim dokumentima i informacijama Društva,
2. pravo učešća u radu Skupštine Društva,
3. pravo glasa u Skupštini Društva tako da jedna akcija uvijek daje pravo na jedan glas,
4. pravo na isplatu dividende i pravo učešća u raspodjeli likvidacionog viška po likvidaciji Društva,
5. pravo prečeg sticanja akcija iz novih emisija na način i pod uslovima iz zakona i u skladu sa odlukom o emisiji,
6. pravo raspolaganja akcijama u skladu sa zakonom,
7. Ostala prva koja su određena zakonom. 
Član 19.

(1) Društvo formira kapital u skladu sa zahtjevima adekvatnosti kapitala, u pogledu obima i vrsta poslova osiguranja koje obavlja, kao i pravilima upravljanja rizicima, vodeći računa da visina ukupnog kapitala bude uvijek usklađena sa preuzetim rizicima iz zaključenih ugovora o osiguranju u skladu sa propisima osiguranja.

(2) Društvo posluje tako da je sposobno blagovremeno ispuniti dospjele obaveze (načelo likvidnosti), te na način da je trajno sposobno  ispunjavati sve svoje obaveze (načelo solventnosti).

(3) Društvo raspolaže sa adekvatnim kapitalom u pogledu obima i vrsta osiguranja koje obavlja i s obzirom na rizike kojima je izloženo, uz primjenu pravila upravljanja rizicima, u skladu sa važećim propisima o osiguranju.
(4) Rizike iznad vlastitog samopridržaja, prema tabelama maksimalnog pokrića, Društvo prenosi u reosiguranje.

(5) Društvo neće isplaćivati dividendu akcionarima ako za isplatu dobiti postoji zabrana ili ograničenje propisano zakonom.

Postupak smanjenja i povećanja kapitala Društva
Član 20.
(1) Radi povećanja osnovnog kapitala, Društvo vrši emisije običnih akcija.

(2) Društvo može vršiti povećanje i smanjenje osnovnog kapitala u skladu sa zakonom.
(3) Osnovni kapital Društva može da se smanji smanjenjem u redovnom postupku samo  do iznosa minimalnog osnovnog kapitala ovog Društva propisanog u skladu sa zakonom.
(4) Izuzetno od stava 2. ovog člana,  moguće je i smanjenje osnovnog kapitala Društva u redovnom postupku ispod tog minimuma ako se istovremeno sa odlukom o smanjenju osnovnog kapitala po jednom osnovu donese i odluka o povećanju tog kapitala po drugom osnovu, tako da osnovni kapital dostigne propisani minimalni iznos, u kojem slučaju se vrši povlačenje svih akcija iz prethodnih emisija.
(5) Odluke o smanjenju osnovnog kapitala u redovnom postupku i o istovremenom povećanju osnovnog kapitala društva ništave su ako se povećanje, odnosno smanjenje osnovnog kapitala ne registruju najkasnije u roku od 120 dana od dana donošenja. Ovaj rok ne teče za vrijeme dok traje spor po tužbi za pobijanje odluke o smanjenju ili o povećanju osnovnog kapitala.

(6) Odredbe Statuta  o minimalnoj nominalnoj vrijednosti akcija primjenjuju se i kad se vrši istovremeno smanjenje i povećanje osnovnog kapitala. Na ostale slučajeve smanjenja kapitala Društva primjenjuju se odredbe zakona, u skladu sa odlukom Skupštine.

(7) Povećanje kapitala Društva vrši se u skladu sa zakonom i odlukom Skupštine Društva.
VI RASPOREĐIVANJE DOBITI, REZERVE I POKRIĆE GUBITAKA

Raspoređivanje dobiti i isplata dividende

Član 21.

(1) Utvrđivanje dobiti i gubitaka, raspoređivanje dobiti, obezbjeđenje rezervi i pokriće gubitaka, Društvo vrši u skladu sa važećim računovodstvenim propisima i propisima o osiguranju.
(2) Skupština Društva odlučuje o raspodjeli dobiti po usvajanju finansijskog izvještaja Društva za prethodnu godinu.
(3) Dobit se raspoređuje sljedećim redom:
1. radi pokrića gubitaka prenesenih iz ranijih godina,

2. za pokriće emisionog gubitka nastalog emisijom akcija ispod nominalne vrijednosti akcija,

3. radi izdvajanja u zakonske rezerve,

4. za dividendu, u slučaju da ne postoje, zakonom propisana ograničenja za isplatu dividende,

5. za druge namjene po odluci Skupštine Društva u skladu sa zakonom.
(4) Akcionari mogu, odlukom Skupštine Društva odlučiti da dobit ostane neraspoređena, 
ili da se upotrebi za druge namjene.

     
(5) Dividende se akcionarima isplaćuju u skladu sa zakonom, podzakonskim propisima i ovim Statutom.

Rezerve društva

Član 22.


U Društvu se formiraju:

1. zakonske rezerve,

2. rezerve kapitala i

3. druge rezerve predviđene relevantnim zakonskim i podzakonskim propisima.

Član 23.
(1) Zakonske rezerve Društva se formiraju iz dobiti koju Društvo ostvari svojim poslovanjem na osnovu odluke Skupštine Društva, a u skladu sa zakonom i drugim važećim propisima.

(2) Zakonske rezerve se mogu koristiti za pokriće gubitka, a za povećanje osnovnog kapitala samo onda kada su za to ispunjeni uslovi propisani odredbama Zakona o privrednim društvima.

Član 24. 

(1) Društvo je obavezno da u zakonske rezerve unosi 5% dobiti tekuće godine umanjene za gubitak iz predhodne godine, sve dok te rezerve zajedno sa rezervama kapitala ne dostignu visinu u najmanje 10% osnovnog kapitala.
(2) Zakonske rezerve se mogu koristiti se za pokriće gubitka, a ako prelaze iznos iz stava 1. ovog člana mogu se koristiti i za povećanje kapitala.

(3) U pogledu rezervi kapitala, sastava i načina korišćenja primjenjivaće se odredbe Zakona o privrednim društvima i Zakona o društvima za osiguranje kao i odgovarajući podzakonski akti.

Član 25.

(1) Gubici iz poslovanja Društva se pokrivaju iz dobiti, iz zakonskih rezervi, iz rezervi kapitala, a ako to nije dovoljno onda na teret akcijskog kapitala.


(2) Pokrivanje eventualnih gubitaka u poslovanju Društva, vrši se saglasno važećim zakonskim propisima.


 (3) Ako Društvo iskaže gubitak u poslovanju Upravni odbor društva je dužan da Skupštini Društva dostavi izvještaj o gubicima u poslovanju, sa prijedlogom mjera da se isti pokrije uz uvažavanje zakonske obaveze obavještavanja Agencije za osiguranje Republike Srpske, kao i drugih obaveza prema ovom organu u skladu sa zakonskim i podzakonskim propisima.

VII ORGANI DRUŠTVA
Vrste organa
Član 26.
(1) Organi Društva su:
1.Skupština,

2.Upravni odbor,

3. Izvršni odbor
4. Direktor i 

5.Odbor za reviziju.
(2) Izvršni odbor iz stava 1. tačka 3) ovog člana čine direktor i dva izvršna direktora i isti se upisuju u sudski registar subjekta upisa. 

Skupština akcionara
Član 27.

(1) Skupštinu akcionarskog društva čine akcionari.
(2) Svaki  akcionar, u skladu sa Statutom, lično ili preko punomoćnika ima pravo učestvovanja u radu Skupštine akcionara, pravo glasa ako ima akcije sa pravom glasa, pravo podnošenja prijedloga i dobijanja odgovora u vezi sa pitanjem iz dnevnog reda, kao i pravo postavljanja pitanja u vezi sa dnevnim redom u skladu sa Statutom i Zakonom o privrednim društvima. 


(3) Skupštini akcionara, po pravilu, prisustvuju i u njenom radu učestvuju, članovi Upravnog odbora, članovi Izvršnog odbora, članovi Odbora za reviziju, nezavisni revizor i ovlašteni aktuar Društva
Član 28.

(1) Skupština je nadležna da:
1. usvaja izvještaje o poslovanju Društva,

2. usvaja finansijske izvještaje sa izvještajem nezavisnog revizora, kao i izvještaj upravnog odbora u vezi sa finansijskim izvještajima, 

3. donosi Statut društva, te njegove izmjene i dopune, 
4. donosi poslovnik o svom radu i druge poslovne akte u skladu sa zakonom,
5. imenuje i razrješava Upravni odbor,  Odbor za reviziju, internog revizora, ovlašćenog aktuara kao i nezavisnog revizora u skladu sa Zakonom o privrednim društvima, te odlučuje o njihovim naknadama,
6. bira predsjedavajućeg Skupštinom prije početka rada svake Skupštine,

7. odlučuje o statusnim promjenama, promjeni pravne forme i prestanku rada Društva,
8. odlučuje  o poslovnoj saradnji i povezivanju sa drugim društvima,
9. odlučuje o raspodjeli godišnje dobiti i pokriću gubitaka,
10. odlučuje o povećanju i smanjenju osnovnog kapitala Društva,
11. odlučuje o ostvarivanju zahtjeva Društva prema članovima Upravnog odbora ili       pojedinačnim članovima Društva (akcionarima) u vezi sa naknadom štete nastale pri       osnivanju, kupovini ili  vođenju poslovanja Društva,
12. odlučuje o zastupanju Društva u sudskim postupcima koji se vode protiv članova             Upravnog odbora Društva ili eventualnim postupcima protiv članova drugih organa              Društva,

13. odlučuje o sticanju, prodaji, davanju u zakup, zalaganju ili drugom raspolaganju              imovinom velike vrijednosti, u skladu sa odredbama Zakona o privrednim društvima i odredbama ovog Statuta,

14. pitanjima podnesenim Skupštini akcionara na odlučivanje od Upravnog odbora Društva, u skladu sa Zakonom o privrednim društvima,
15.  izdacima po osnovu nagrađivanja direktora društva ili članova upravnog odbora putem izdavanja akcija, varanata i drugih finansijskih i nefinansijskih davanja
16. odlučuje o drugim pitanjima u skladu sa Zakonom i Statutom.

(2) Skupština odluke iz svoje nadležnosti donosi običnom većinom glasova, ukoliko ovim Statutom ili zakonom nije drugačije propisano.

Vrste skupštine
Godišnja skupština

Član 29.
(1) Skupština akcionara saziva se i održava jednom godišnje (godišnja skupština) najkasnije u roku od šest (6) mjeseci nakon završetka poslovne godine.
(2) Godišnja skupština održava se na dan i u vrijeme utvrđeno odlukom Upravnog odbora u skladu sa Statutom.
(4) Godišnja skupština akcionara održava se u sjedištu Društva.
(4) Neodržavanje godišnje Skupštine u vrijeme iz stava 2. ovog člana ne utiče na valjanost drugih radnji akcionarskog Društva.
Vanredna skupština i njeno sazivanje od manjinskih akcionara
Član 30.

(1) Društvo može sazvati i vanrednu Skupštinu akcionara, i to:
1. na zahtjev 1/3 članova Upravnog odbora ili bilo kog drugog  lica koje je ovlašćeno Statutom da sazove vanrednu Skupštinu,
2. na zahtjev likvidatora Društva, ako je Društvo u likvidaciji i
3. po pisanom zahtjevu akcionara sa najmanje 10% akcija sa pravom glasa o pitanju predloženom za vanrednu Skupštinu. 
(2) Zahtjev iz stava 1. tačka 3) ovog člana mora biti datiran, potpisan od svih akcionara koji ga podnose i mora da sadrži prijedlog dnevnog reda,  kao i podatke o: 

1. identifikaciji tih akcionara,

2. broju akcija koje svaki od njih posjeduje i
3. cilju ili ciljevima zbog kojih se Skupština saziva.
(3) Zahtjev iz stava 1. tačka 3) ovog  člana za sazivanje Skupštine smatra se da je primljen u akcionarskom društvu ako je adresiran i uručen za Upravni odbor Društva u sjedište Društva.
(4) Dan na koji se utvrđuje lista akcionara koji su ovlašćeni  da podnesu zahtjev za vanrednu skupštinu je datum stavljanja prvog potpisa na taj zahtjev. 

Član 31.
(1) Upravni odbor Društva dužan je da donese odluku o prihvatanju ili odbijanju sazivanja vanredne Skupštine najkasnije u roku od deset dana od dana prijema zahtjeva.
(2) Upravni odbor dužan je da na adresu  navedenu u zahtjevu, najkasnije u roku od sedam dana od dana donošenja ove odluke, obavijesti o tome svako lice koje je zahtijevalo  sazivanje vanredne Skupštine.
(3) Odluka o odbijanju sazivanja vanredne Skupštine obavezno sadrži razlog odbijanja. 

Član 32.

(1) Zahtjev za sazivanje vanredne skupštine koji je podnio ovlašćeni podnosilac, biće odbijen:
1. kada nije podnesen u skladu sa odredbama člana 30. Statuta,

2. kada akcionari koji su podnijeli zahtjev ne posjeduju ili ne zastupaju propisani procenat glasova i 
3. kada nijedno od predloženih pitanja za dnevni red vanredne skupštine nije u                  djelokrugu Skupštine.
(2) Vanredna Skupština može odlučivati jedino o pitanjima navedenim u zahtjevu podnesenim u skladu sa odredbama člana 30.  Statuta. 

Skupština po nalogu suda

Član 33.

(1) Ako se godišnja Skupština Društva ne održi u propisanom roku, nadležni sud u vanparničnom postupku može  naložiti  njeno održavanje  na zahtjev akcionara koji ima 
pravo da prisustvuje i da glasa na godišnjoj Skupštini ili Direktora, odnosno člana Upravnog odbora Društva.

(2) Sud ima ovlašćenje da imenuje privremenog zastupnika sa ovlašćenjem da saziva i predsjedava sjednici Skupštine i utvrdi mjesto i datum održavanja, kao i dnevni red sjednice u skladu sa zakonom i  Statutom. 

Član 34.

(1) Ako se vanredna Skupština Društva ne održi najkasnije u roku od 30 dana od dana prijema zahtjeva ili na dan koji utvrdi Upravni odbor u skladu sa zakonom, nadležni sud u vanparničnom postupku može naložiti njeno održavanje po zahtjevu bilo kog akcionara koji je potpisnik zahtjeva za sazivanje skupštine.
(2) Troškove održavanja bilo koje Skupštine  akcionara po nalogu suda snosi Društvo.

Vanredna  Skupština Društva

u slučaju poslovanja sa gubitkom

Član 35.

Vanredna Skupština Društva obavezno se saziva bez odgađanja, ako se prilikom izrade finansijskih izvještaja ili u drugim slučajevima utvrdi da Društvo posluje sa gubitkom.
Postupak sazivanja Skupštine, obavještavanja i rada
Član 36.

     
(1) Upućivanje poziva za redovnu sjednicu Skupštine akcionara daje se najkasnije 30 dana i najranije 60 dana prije dana održavanja sjednice Skupštine, javnim oglašavanjem.

     
(2) Upućivanje poziva za vanrednu Skupštinu daje se najkasnije 15 dana i najranije 30  dana prije dana održavanja sjednice Skupštine, javnim oglašavanjem.

Član 37.

     
(1) Poziv za sjednicu Skupštine akcionara objavljuje se bez prekida na internet stranici berze tokom vremena iz člana 36. Statuta i u najmanje u dva dnevna lista, registrovana na području Republike Srpske, a uz to poziv može da se objavi i na internet stranici Društva, ne kraće od 30 dana i ne duže od 60 dana prije održavanja u slučaju godišnje skupštine, a u slučaju  vanredne skupštine, ne kraće od 15 dana i ne duže od 30 dana prije dana njenog održavanja.
Član 38.

     
Obavještavanje o sazivanju godišnje Skupštine obavezno sadrži vrijeme i mjesto održavanja, prijedlog dnevnog  reda sjednice Skupštine sa naznakom pitanja o kojima se glasa na Skupštini i prijedloge odluka o kojima se odlučuje na toj sjednici (posebno uključujući izbor članova Upravnog odbora i prijedlog za raspodjelu dividendi), kao i obavještenje da Društvo obezbjeđuje kopiju finansijskog izvještaja, zajedno sa izvještajem nezavisnog revizora, izvještajem Direktora i Upravnog odbora o 
poslovanju Društva, tekst bilo kog prijedloga za promjene Statuta, opis bilo kog ugovora ili drugog pravnog 
posla predloženog za odobrenje, kao i druga akta u skladu sa Zakonom o privrednim društvima, zakonom kojim se uređuje tržište hartija od vrijednosti i drugim zakonom, svakom akcionaru koji to zahtijeva, u sjedištu Društva u redovnom radnom vremenu. 
Član 39.

     
Obavještenje vanrednoj Skupštini obavezno sadrži vrijeme i mjesto održavanja sjednice  Skupštine, opis razloga zbog kog se saziva i mjesto održavanja sjednice Skupštine i dnevni red koji predlažu lica koja sazivaju ili zahtijevaju njeno sazivanje. 

Član 40.
     
(1) Postupak  za pobijanje i poništenje odluke Skupštine podnosi se protiv Društva kod suda kod kojeg je Društvo upisano u sudski registar i isti mogu pokrenuti lica koja su ovlaštena u skladu sa zakonom, te u rokovima propisanim zakonom.
     
(2) U postupku iz stava 1. ovog člana Društvo zastupa Direktor ili drugo lice po ovlašćenju Direktora.

Pravo prigovora

Član 41.

(1) Akcionar koji prisustvuje Skupštini nema pravo prigovora na izostanak obavještenja ili nedostatak obavještenja o sazivanju sjednice  Skupštine.

(2) Izuzetno od stava 1. ovog člana akcionar koji prisustvuje sjednici Skupštine može staviti obrazložen prigovor na obavještenje koje ne sadrži  sve priloge u skladu sa odredbama Statuta, u pisanoj formi na početku te sjednice ili za vrijeme njenog održavanja ili preduzeti neku drugu radnju na Skupštini zato što propisno obavještenje nije dato.

(3) O prigovoru iz stava 2. ovog člana odlučuje se na istoj sjednici na način da se daje odgovor od strane presjedavajućeg Skupštine usmeno, a pisani otpravak odgovora se dostavlja u roku od tri dana od dana održane sjednice. 

Dnevni red

Član 42. 
     
(1) Na sjednici Skupštine akcionara može se odlučivati samo o tačkama dnevnog reda koje su valjano objavljene i uvrštene u dnevni red u skladu sa ovim Statutom, a može se raspravljati  i o drugim pitanjima.

    
(2) Akcionar ili akcionari koji imaju najmanje 10% akcija sa pravom glasa mogu predložiti i zahtjevati da se najviše dva nova pitanja uključe u dnevni red Skupštine. 

     
(3) Prijedlog iz stava 2. ovog člana mora se sačiniti u pisanoj formi u roku od sedam  dana od dana objave godišnjeg saziva sjednice Skupštine, odnosno u roku od  pet dana od dana objave saziva sjednice vanredne skupštine.

     
(4) Prijedlog iz stava 2. i 3. ovog člana koji se dostavlja Upravnom odboru u sjedištu Društva, sadrži razloge za davanje prijedloga, uključujući i prijedlog odluke kao i imena akcionara koji daju prijedlog i broj glasova kojima raspolažu.

     
(5) Akcionar iz stava 2. ovog člana ne može  da se računa u više od jedne grupe koja posjeduje navedeni procenat glasova.

     
(6) Ako Upravni odbor Društva propusti da u roku 72 časa od dana prijema zahtjeva odgovori na zahtjev akcionara u skladu sa stavom 2. ovog člana, ili ako on odbije zahtjev, nadležni sud u vanparničnom postupku ima ovlašćenje, po zahtjevu bilo kog od tih akcionara koji se mora podnijeti u daljem roku od 48 časova, da naloži da se njihovom zahtjevu udovolji, o čemu donosi odluku u roku od 48 časova nakon prijema zahtjeva. 

Rad Skupštine akcionara
Član 43.

     
(1) Radom Skupštine akcionara rukovodi presjedavajući Skupštine, kojeg bira Skupština običnom većinom glasova akcionara prije početka rada svake Skupštine.

(2) Postupak rada i odlučivanja Skupštine bliže se uređuje Poslovnikom o radu Skupštine akcionara.
Upravni odbor
Član 44.
     
(1) Upravni odbor je organ upravljanja Društvom koji ima 3 ( tri ) člana koje bira i razrješava Skupština akcionara, a jedan od članova  Upravnog odbora je predsjednik Upravnog odbora. Svi članovi Upravnog odbora su neizvršni članovi od kojih su dva člana nezavisna. Članovi Upravnog odbora biraju se na period od 4 godine.
     
(2) Članovi Upravnog odbora biraju se kumulativnim glasanjem akcionara prisutnih 
na Skupštini, a predsjednika Upravnog odbora biraju članovi Upravnog odbora između sebe većinom glasova.
     
(3) Postupak rada i odlučivanja Upravnog odbora bliže se uređuje Poslovnikom o radu Upravnog odbora.

(4) Upravni odbor može odlučivati ako na sjednici prisustvuje većina članova, a što utvrđuje predsjednik Upravnog odbora. 

(5) Donošenje odluka Upravnog odbora pismeno, telefonski, telegrafski, putem elektronske pošte ili korišćenja drugih tehničkih sredstava, na način utvrđen Statutom, dozvoljeno je ako se tome ne protivi predsjednik Upravnog odbora.
Član 45.


Nadležnosti Upravnog odbora su:
1. utvrđuje poslovnu politiku Društva,

2. usvaja godišnji plan investicione politike

3. usvaja godišnji poslovni plan,

4. donosi trogodišnji plan poslovanja i revidirani plan poslovanja
5. nadzire rad Izvršnog odbora Društva,  

6. donosi Poslovnik o radu Upravnog odbora,
7. saziva sjednice Skupštine akcionara  i utvrđuje prijedlog dnevnog reda,
8. utvrđuje prijedlog odluka  skupštine i vrši kontrolu sprovođenja usvojenih odluka, 
9. predlaže imenovanje i razrješavanje članova Odbora za reviziju, 
10. imenuje i razrješava Izvršni odbor Društva u skladu sa postupcima utvrđenim ovim  Statutom i Zakonom o privrednim društvima,
11. nadzire Izvršni odbor Društva u sprovođenju preporuka datih od Odbora za reviziju te   

         nezavisnog revizora sa specificiranim rokovima,
12. daje saglasnost na Poslovnik o radu Izvršnog odbora,

13. sistematski nadzire poslovanje i zakonitost poslovanja Društva,
14. odobrava preporuke Odbora za reviziju o raspodjeli dobiti, te drugim pitanjima,
15. daje ovlašćenja za ograničene aktivnosti u skladu sa Zakonom,
16. utvrđuje prijedlog o raspodjeli dobiti i pokriću gubitka,
17. daje uputstva Izvršnom odboru za sprovođenje istrage u vezi sa učinjenim nepravilnostima,
18. donosi odluke o investiranju u skladu sa zakonom i Statutom,
19. donosi odluke o zaključenju posla sticanja i raspolaganja imovinom Društva čija tržišna vrijednost na dan donošenja odluke ne prelazi 30% od knjigovodstvene vrijednosti  imovine iskazane u posljednjem godišnjem bilansu stanja, 
20. daje prijedlog Skupštini o osnivanju zavisnih privrednih društava,
21. daje prijedlog Skupštini o poslovnoj saradnji i povezivanju sa drugim privrednim društvima,
22. prisustvovanje sjednicama Skupštine akcionara Društva uz učešće u raspravi i bez prava na glasanje,
23. pregled poslovnih knjiga i isprava Društva,
24. redovno izvještava Skupštinu o svome radu, 
25. daje instrukcije organima Društva radi otklanjanja nepravilnosti u radu Društva,
26. odlučuje o osnivanju i prestanku rada  poslovnih jedinica Društva,
27. donosi Pravilnik o radu Društva,  Pravilnik o računovodstu i računovodstvenim politikama i druge opšte i pojedinačne akte neophodne za poslovanje Društva,

28. obavlja i sve druge poslove utvrđene Zakonom i Statutom
Član 46.

     
Upravni odbor ima obavezu i odgovornosti da osigura:
1. donošenje Poslovnika kojim se uređuje način rada Upravnog odbora u skladu sa   

  zakonom i Statutom,

2. da je zakonitost poslovnika potvrđena od strane kvalifikovanih, nezavisnih pravnih           
  

  savjetnika,
3. da se sjednice Upravnog odbora održavaju po potrebi, a najmanje jednom u tri mjeseca,

4. Upravni odbor ima obavezu i odgovornost da organizuje izradu vjerodostojnih
      računovodstvenih evidencija i finansijskih iskaza, na osnovu Zakona o računovodstvu i reviziji Republike Srpske, iz kojih je vidljiv prinosni, imovinski i finansijski položaj Društva. 
Član 47.
(1) Skupština akcionara može razriješiti člana Upravnog odbora i prije isteka mandata, u bilo koje vrijeme, u sljedećim slučajevima:
1. ako svojim radom ili ponašanjem onemogućava normalan rad Upravnog odbora,
2. ako podnese ostavku,
3. ukoliko je odluka o razrješenju člana Upravnog odbora donesena običnom većinom glasova  akcionara na Skupštini, iz bilo kojeg razloga,
4. u drugim, zakonom predviđenim slučajevima.

(2) Prijedlog za razrješenje, iz stava 1. ovog člana, utvrđuje Upravni odbor i saziva Skupštinu  akcionara za odlučivanje po prijedlogu.
(3) Članovi Upravnog odbora za svoj rad imaju pravo na naknadu.Visinu naknade i način isplate utvrđuje Skupština akcionara
Izvršni odbor
Član 48.

(1) Izvršni odbor bira i razrješava Upravni odbor većinom glasova članova Upravnog odbora, uz prethodno pribavljenu saglasnost Agencije za osiguranje Republike Srpske za imenovanja.

(2) Izvršni odbor ima 3 člana i bira se na mandatni period 4 (četiri) godine, uz mogućnost ponovnog izbora. 

(3) Članove Izvršnog odbora čine direktor Društva i dva izvršna direktora.

Član 49.
(1)  Nadležnosti izvršnog odbora su: 

1. 
izvještavanje Upravnog odbora na zahtjev Upravnog odbora,

2. organizacija i vođenje poslova Društva,

3. staranje i odgovornost za zakonitost rada Društva,

4. izrada realizacije planova poslovanja,

5. davanje prijedloga Upravnom odboru o poslovnoj saradnji i povezivanju sa drugim društvima,

6. sprovođenje odluka Upravnog odbora akcionarskog društva i sva pitanja u vezi sa vođenjem poslova i tekućim poslovima Društva, osim pitanja koja su u nadležnosti Upravnog odbora i Skupštine akcionara,

7. da stalno i potpuno informiše Upravni odbor Društva u vezi sa poslovima koji bi mogli biti od većeg uticaja na poslovanje Društva i na poslovne odnose sa drugim društvima, 

8. davanje prijedloga Upavnom odboru o investicionim odlukama u skladu sa važećim zakonima,

9. predlaže akata za Upravni odbor,

10. usvaja izvještaj o godišnjem popisu imovine i obaveza Društva, 
11. utvrđuje kriterijume za nabavku i otuđenje osnovnih sredstava Društva.
12. utvrđuje politiku donacija i sponzorstva za novčane iznose preko 50.000 KM,
13. donosi odluku kojom se daje saglasnost za zaključivanja ugovora o cesiji, odnosno izmirenjuduga prema povjericu Društv aplaćanjem trećem licu, 
14. donosi odluku kojom se daje saglasnost zazaključivanje ugovora o prostoj komplenzaciji, prebijanju dugova prema nekoj strani sa dugovima te iste strane koja je iz tog razloga istovremeno i povjerilac idužnik Društva, 
15. donosi odluku kojom se daje saglasnost za učešće u multilateralnoj kompenzaciji, odnosno višesturkom prebijanju dugovanja između više strana, 
16. donosi odluku kojom se daje saglasnost za izmirenje duga prema Društvu u slučaju da dužnik plaća povjeriocu Društva, 
17. donosi odluku o otpisu potraživanja i dugovanja
18. imenuje ovlašćenog predstavnika Društva, za člana u Upravnom odboru Zaštitnog fonda Republike Srpske i Biroa zelene karte u Bosni i Hercegovini

19. sačinjava izvještaje Upravnom odboru o svakom poslu koji bi mogao biti od većeg uticaja na poslovanje Društva,

20. podnosi Upravnom odboru Društva, godišnji izvještaj o svom radu, 

21. obavlja druge poslove utvrđene zakonom i Statutom.

(2) Izvršni odbor donosi odluke većinom glasova od ukupnog broja članova Izvršnog odbora. U slučaju neodlučnog ishoda glasanja donesenom se smatra odluka za koju je glasao direktor Društva.

(3) Izvršni odbor Društva obavlja poslova iz svoje nadležnosti u interesu Društva i vođenju poslova iz svoje nadležnosti postupa sa pažnjom dobrog privrednika. 

Član 50.

(1) Izvršni odbor Društva koristeći se dobrom poslovnom praksom, planiraće razvoj Društva pripremom Planova poslovanja. 

(2) Planovi poslovanja iz stava 1. ovog člana biće sačinjeni, u skladu sa Pravilnikom o sadržaju, načinu i rokovima za dostavljanje izvještaja, obavještenja i drugih podataka društava za osiguranje kao i Pravilnikom o ulaganju sredstava društava za osiguranje.

Član 51.

      
(1) Direktor i Izvršni odbor Društva mogu biti razrješeni dužnosti i prije isteka vremena na koje su imenovani:

1. na lični zahtjev,

2. iz razloga propisanih Zakonom o radu,

3. neizvršavanjem obaveza preuzetih ugovorom,

4. odlukom Upravnog odbora.
(2) Za člana Izvršnog odbora može  biti birano lice koje, pored opštih uslova propisanih zakonom i uslova propisanih podzakonskim aktom Agencije za osiguranje Republike Srpske, ima visoku školsku spremu i odgovarajuće profesionalno iskustvo. 
(3) Član Izvršnog odbora ne može biti lice koje je:

1. osuđivano za krivično djelo i prekršaj iz oblasti finansijskog poslovanja,

2. pravosnažnom presudom izrečena mjera bezbjednosti zabrane vršenja djelatnosti iz nadležnosti uprave i 

3. starije od 65 godine na dan imenovanja.
(4) U slučaju razrješenja direktora prije isteka mandata na koje je imenovan, Upravni odbor može dati ovlašćenje za zastupanje izvršnom direktoru, a do dobijanja saglasnosti od strane Agencije za osiguranje Republike Srpske na imenovanje novog direktora.

(5) Ovlašćenje iz stava 4. ovog člana daje se za preduzimanje poslova koji su neophodni za normalno funkcionisanje Društva i koji ne trpe odlaganje.

Član 52.

(1) Djelokrug rada Izvršnog odbora uključuje i sprovođenje odluka Upravnog odbora društva i sva pitanja u vezi sa vođenjem poslova i tekućim poslovima Društva, osim pitanja koja su u nadležnosti Upravnog odbora i Skupštine akcionara.

(2) Izvršni odbor  Društva dužan je da poštuje sva ograničenja svojih ovlašćenja propisana zakonom, ovim Statutom ili bilo kojom odlukom skupštine akcionara ili Upravnog odbora društva.
Direktor
Član 53.
(1) Društvo u pravnom prometu zastupa i predstavlja direktor Društva.
(2) Direktora Društva bira i razrješava Upravni odbor, većinom glasovam.
(3) Direktor se bira na mandatni period od četiri godinem.
(4) Direktor Društva je i predsjednik Izvršnog odbora.
(5) Direktor zaključuje ugovor o pravima, obavezama i odgovornostima sa Upravnim odborom Društva. 
Član 54.
(1) Upravni odbor Društva, odnosno svaki član Upravnog odbora može u bilo koje vrijeme tražiti od Direktora da ga obavijesti o poslovima koji bi mogli biti od većeg uticaja na poslovanje društva i na poslovne odnose sa drugim društvima, kao i o bilo kojem drugom pitanju u skladu sa Zakonom o privrednim društvima

(2) Direktor Društva dužan je da stalno i potpuno informiše upravni odbor društva u vezi sa pitanjima iz prethodnog stava.

Član 55.
U slučajevima odsutnosti direktora društva, a usljed  potrebe normalnog i redovnog poslovanja društva, poslove direktora društva koji se odnose na zastupanje  i potpisivanje, direktor društva može prenijeti na jednog od članova Izvršnog odbora uz prethodno pribavljenu saglasnost Agencije za osiguranje Republike Srpske.
Član 56.
Nadležnosti direktora su:

1. 
predstavlja i zastupa Društvo u skladu sa odredbama Statuta,

2. zajedno sa Izvršnim odborom organizuje i rukovodi procesom rada Društva,

3. stara se i odgovara za izvršenje odluka organa Društva,

4. odobrava službena putovanja u zemlji i inostranstvu,

5. stara se i odgovara za vođenje evidencija koje su obavezne po važećim propisima, finansijske dokumentacije koja bilježi i objašnjava poslovne promjene, kao i drugih korporativnih dokumenata,
6. saziva sjednice Izvršnog odbora i predsjedava njima, organizuje rad sjednice i stara se o vođenju i čuvanju zapisnika sa sjednica,

7. dnosi Pravilnik o unutrašnjoj organizaciji i sistematizaciji radnih mjesta u Društvu, kao i druge opšte i pojedinačne akte čije donošenje nije u nadležnosti drugih organa Društva.

8. zaključuje ugovore o radu sa zaposlenim, donosi odluke-rješenja o svim pojedinačnim pravima, obavezama i odgovornostima iz radnih odnosa, u skladu sa Zakonom o radu i kolektivnim ugovorom,
9. donosi uputstva i instrukcije vezane za rad i poslovanje Društva i daje naloge za izvršavanje radnih zadataka,
10. obrazuje komisije i druga radna tjela,

11. odobrava stimulativne/destimulativne naknade zaposlenim, u zavisnosti od ostavrenih rezultata rada,

12. obavlja i druge poslove utvrđene pozitivnim zakonskim propisima, ovim Statutom i drugim opštim aktima Društva, kao i poslove koji zakonom, Statutom ili drugim opštim aktima Društva nisu stavljeni u nadležnost drugih organa Društva.

Član 57.
(1) Kao zakonski zastupnik Društva, direktor je ovlašćen da zaključuje i potpisuje ugovore i druge akte, te zastupa Društvo pred sudovima, državnim organima i drugim organizacijama bez ograničenja, osim:
1. zaključivanja investicionih ugovora, bez prethodne saglasnosti Upravnog odbora,
zastupanja pred sudovima i drugim organima u predmetima čija je vrijednost veća od 50.000,00 KM, kao i zaključenje pravnih poslova vrijednosti veće od 50.000,00 KM uz jednoglasnu saglasnost izvršnih direktora. 

(2) Direktor Društva dužan je da se pridržava ovlašćenja datih zakonskim propisima, ovim Statutom i Odlukom nadležnih organa Društva.

Odbor za reviziju
Član 58.
(1) Društvo ima odbor za reviziju imenovan od strane Skupštine Društva.

(2) Odbor za reviziju ima tri (3) člana koji se imenuju na mandatni period od četiri (4) godine
(3) Članovi mogu biti ponovo imenovani.

(4) Najmanje jedan član Odbora za reviziju mora imati zvanje ovlašćenog revizora. 

     
(5) Odbor za reviziju je takođe dužan da nadgleda poslove interne revizije uključujući kontrolu godišnjeg obračuna kao i na zahtjev akcionara sa najmanje 10% akcija sa pravom glasa, reviziju finansijskog poslovanja Društva  i o tome dostavi izvještaj Skupštini i Upravnom odboru najkasnije osam dana po okončanju revizije.
Član 59.

(1) Predsjednik i član Odbora za reviziju ne može biti predsjednik ili član Upravnog odbora i ne smije biti lice zaposleno u Društvu ili drugo lice koje se angažuje za rad u Društvu po bilo kom osnovu Društva niti može imati direktan ili indirektan finansijski interes u Društvu, izuzev naknade po osnovu te funkcije.

(2) Naknada i druga prava članova Odbora za reviziju utvrđuje na osnovu odluke Skupštine Društva.
Član 60.

Odbor za reviziju ovlašćen je da zahtijeva sazivanje sjednice Upravnog odbora i Skupštine kada smatra da su ugroženi interesi akcionara ili utvrdi nepravilnosti u radu predsjednika ili članova Upravnog odbora, Direktora i Izvršnog odbora.
Član 61.


(1) Odbor za reviziju dužan je da: 
1. donese plan interne revizije,

2. razmatra izvještaj interne revizije i daje preporuke po izvještajima o reviziji, 

3. izvještava Upravni odbor o realizaciji preporuka po izvještajima o reviziji,
4. izvještava Skupštinu akcionara o računovodstvu, izvještajima i  finansijskom poslovanju društva i njegovih povezanih društava,
5. izjašnjava se o prijedlogu odluke o raspodjeli dobiti koju usvaja Skupština,
6. izvještava o usklađenosti poslovanja Društva sa zakonskim i drugim regulatornim

zahtjevima i
7. predlaže Skupštini izbor nezavisnog revizora.

(2) Odbor za reviziju podnosi izvještaj na svakoj godišnjoj Skupštini, a na vanrednoj sjednici Skupštine kada smatra da je izvještavanje potrebno ili kada to zatraži Upravni odbor.
     
(3) Odbor za reviziju dostavlja poseban izvještaj Skupštini o ugovorima zaključenim

između Društva i povezanih lica u skladu sa zakonom. 

            (4)Izvršni odbor Društva je dužan i odgovoran za realizaciju preporuka Odbora za 
reviziju rokovima koje u  pogledu realizacije preporuči Odbor za  reviziju. Izvršni odbor može prenijeti ovu dužnost, ali i dalje odgovoran za realizaciju  iste.
(5) Odbor za reviziju odgovara direktno Skupštni  Društva.

VIII INTERNA REVIZIJA
Član 62.

     
(1) Interna revizija u Društvu je nezavisna aktivnost koja je u funkciji procjenjivanja i unapređivanja procedura i praksi u procesu upravljanja Društvom te cjelovitog i stalnog praćenja zakonitosti i pravilnosti obavljanja djelatnosti osiguranja.


(2) Interna revizija se obavlja u skladu sa standardima i principima interne revizije u društvu za osiguranje u okviru koje se:
1. donose programi i planovi Interne revizije,
2. podnose izvještaji Odboru za reviziju i Skupštini Društva,
3. daju preporuke Izvršnom odboru i Upravnom odboru za unapređenje pravila, procedura i postupaka interne kontrole,

(3) Skupština Društva može odlučiti da se u Društvu organizuje interna revizija kao posebna organizaciona jedinica a ako se ne organizuje poslove Interne revizije u Društvu obavlja interni revizor.

(4) Interni revizor je odgovoran za identifikovanje i praćenje rizika u poslovanju Društva i provjeru da li je u Društvu uspostavljen sistem interne kontrole koji osigurava da se tim rizicima upravlja na način kojim se ti rizici umanjuju na prihvatljivu mjeru.


(5) U provođenju svojih nadležnosti interni revizor ima ovlašćenja za neograničen i nesmetan rad i dužan je da sarađuje sa Odborom za reviziju Društva.

            (6) Internog revizora imenuje i razrješava Skupština Društva.

            (7) Plata i druga materijalna prva internog revizora uređuje se ugovorom.

Član 63.

U izvršenju svojih dužnosti interni revizor Društva:
1. kontroliše i izvještava Odbor za reviziju o vjerodostojnosti i kompletnosti finansijskih izvještaja Društva, 

2. kontroliše i izvještava Odbor za reviziju o vjerodostojnosti i kompletnosti izvještavanja akcionara Društva o finansijskim i drugim informacijama,

3. kontroliše i izvještava Odbor za reviziju o ugovorima sklopljenim između društva i članova Upravnog odbora Društva, kao i sa povezanim licima u smislu Zakona o privrednim društvima,

4. kontroliše usklađenost organizacije i djelovanja Društva sa kodeksom ponašanja i

5. kontroliše postupak rješvanja prigovora akcionara Društva, članova organa Društva ili drugih lica u vezi sa tačkama od 1 do 5. Ovog člana. 

IX NEZAVISNI REVIZOR
Član 64.


(1) Društvo ima nezavisnog revizora čiji su položaj i ovlašćenja utvrđena zakonom kojim se uređuje računovodstvo i revizija, Zakonom o privrednim društvima, Zakonom o društvima za osiguranje, te podzakonskim aktima Agencije za osiguranje Republike Srpske koji regulišu navedenu oblast.

(2) Nezavisni revizor Društva bira se na redovnoj godišnjoj Skupštini akcionara tekuće godine za reviziju finansijskih izvještaja za narednu poslovnu godinu, a uz prethodnu saglasnost Agencije za osiguranje Republike Srpske.
X AKTUARSKI POSLOVI
Član 65.

(1) Društvo ima internog aktuara i ovlašćenog aktuara u skladu sa Zakonom o društvima za osiguranje. 
(2) Izbor, način i djelokrug rada ovlašćenog aktuara se detaljnije utvrđuje Zakonom o društvima za osiguranje Republike Srpske i podzakonskim aktima Agencije za osiguranje Republike Srpske, a aktuara još i aktima društva o unutrašnjoj oragnizaciji i sistematizaciji poslova i radnih mjesta u skladu sa ovim Statutom
XI FINANSIJSKO POSLOVANJE I IZVJEŠTAVANJE
Član 66.

     
(1) Društvo vodi poslovne knjige, priprema obračune i predaje godišnje finansijske izvještaje u skladu sa propisima o osiguranju i Zakonom o privrednim društvima i propisima o računovodstvu i reviziji uz primjenu međunarodnih računovodstvenih standarda i međunarodnih standarda finansijskog izvještavanja.
     
(2) Društvo vodi knjige u skladu sa kontnim okvirom koji važi za društva za osiguranje u Republici Srpskoj.

Član 67.

(1) Društvo redovno u skladu sa računovodstvenim i propisima o osiguranju obračunava:
1. marginu solventnosti i garantni fond (bazični kapital),

2. visinu tehničkih rezervi,

3. vrijednost i vrste ulaganja sredstava za pokriće tehničkih rezervi,

4. vrijednost i vrste ulaganja koja nisu finansirana iz tehničkih rezervi.
     
(2) Društvo ulaže sredstva osiguranja vodeći računa o disperziji, usklađenosti i lokalizaciji ulaganja, formirajući aktivu koja služi za pokriće tehničkih rezervi osiguranja u skladu sa Pravilnikom o ulaganju sredstava društava za osiguranje. 
Član 68.

     
(1) Na godišnje finansijske izvještaje Društvo pribavlja mišljenje nezavisnog revizora i ovlaštenog aktuara.

   
(2) Pored godišnjih finansijskih izvještaja, Društvo vodi evidencije i statistiku te sastavlja i druge izvještaje koje, na način u propisanom obliku i rokovima dostavlja Agenciji za osiguranje Republike Srpske.

Član 69.

(1) Društvo dostavlja obavezna obavještenja Agenciji za osiguranje Republike Srpske u skladu sa propisima o osiguranju.

(2) Društvo objavljuje izvještaje i ostale podatke za koje postoji obaveza objavljivanja po važećim propisima.

Član 70.

(1) Struktura izvještavanja u Društvu će biti kako slijedi:
1. Izvršni odbor ima obavezu da izvještava Upravni odbor,
2. Upravni odbor ima obavezu da izvještava Skupštinu akcionara.

(2) Nijedan od organa upravljanja Društva neće prenositi svoje dužnosti koje se tiču nadzora.

XII STICANJE I RASPOLAGANJE IMOVINOM VELIKE VRIJEDNOSTI

Član 71.


(1) Pod sticanjem i raspolaganjem imovinom velike vrijednosti Društva, u skladu sa 
zakonom, smatra se prenos ili više povezanih prenosa čiji je predmet sticanje ili raspolaganje

imovinom Društva čija tržišna vrijednost u trenutku donošenja odluke predstavlja najmanje 30% 
od knjigovodstvene vrijednosti imovine iskazane u posljednjem godišnjem bilansu stanja. 

(2) Sticanje ili raspolaganje označava sticanje ili raspolaganje bilo kojim načinom, uključujući naročito:
1. prodaju,
2. zakup, razmjenu,
3. zalog ili hipoteku, kao i 
4. zamjenu za ulog u drugom privrednom  društvu.
(3) Imovina u smislu stava 1. i 2. ovog člana uključuje naročito pravo svojine i druga 
stvarna prava, posebno prava industrijske svojine ili ugovorna prava, kao i pravo vlasničkog učešća u drugim društvima i novac.
Član 72.
(1) Sticanje i raspolaganje imovinom velike vrijednosti Društva može se vršiti na sljedeći način:

· Upravni odbor Društva usvaja odluku kojom preporučuje zaključenje toga posla, 

· poziv za Skupštinu akcionara dostavlja se u skladu sa odredbama Statuta i objavljuje najkasnije 30 dana prije dana koji je određen za održavanje sjednice,

· u pozivu se formuliše tačka dnevnog reda vezana za sticanje ili raspolaganje imovinom, sa obrazloženjem koje sadrži sljedeće:
1. Izvještaj o uslovima posla sticanja i raspolaganja imovinom velike vrijednosti,
2. Preporuka Upravnog odbora u vezi sa poslom sticanja i raspolaganja imovinom velike vrijednosti, uključujući i razloge takve preporuke,
3. Obavještenje o pravima akcionara o neprihvatanju ugovora, kao i o pravu na procjenu i naknadu vrijednosti njihovih akcija po tom osnovu (prava nesaglasnog akconara).
(2) Odluku o zaključenju posla sticanja i raspolaganja imovinom velike vrijednosti donosi Skupština akcionara koji imaju pravo glasa o tom pitanju kvalifikovanom većinom.
(3) Ugovor o sticanju i raspolaganju imovinom se notarski potvrđuje i prilaže uz zapisnik sa sjednice  Skupštine.
XIII JAVNOST RADA I INFORMISANJE
Član 73.


(1) Rad Društva je javan.


(2) Javnost rada se obezbjeđuje informisanjem putem sredstava informisanja i na druge pogodne načine.


(3) Javnost rada ostvaruje se i pružanjem obavještenja ovlašćenim organizacijama, ustanovama i privrednim društvima o rezultatima poslovanja Društva.
Član 74.

(1) Organi upravljanja Društvom imaju mogućnost da povremeno, putem sredstava javnog informisanja i sajta Društva, upoznaju osiguranike i akcionare o svom radu i poslovnoj uspješnosti Društva, kao i na druge načine predviđene Zakonom.

(2) Ostvarivanje načela javnosti ne može biti u suprotnosti sa čuvanjem poslovne tajne.

Obavještavanje javnosti vrši Predsjednik Upravnog odbora i Direktor Društva ili lice koje one ovlaste.
XIV POSLOVNA TAJNA
Član 75.

(1) Poslovnom tajnom Društva smatraju se isprave i podaci o njenom poslovanju čije bi saopštenje neovlašćenim licima izazvalo ili moglo izazvati štetne posljedice za interese i ugled Društva, odnosno njenih akcionara i klijenata.

(2) Zaposleni u Društu su dužni da vode računa o tome da neovlašćena lica ne dođu u mogućnost saznanja za akte, drugu dokumentaciju ili podatke koji predstavljaju poslovnu tajnu Društva, naročito prilikom njihove obrade, dostavljanja ili odlaganja.

Član 76.
Upravni odbor, Izvršni odbor, svi zaposleni, kao i svako lice koje se angažuje za rad u Društvu po bilo kom osnovu, dužni su da čuvaju poslovnu tajnu vezanu za bilo koju informaciju koju su saznali u toku obavljanja poslova za Društvo i ne mogu je koristiti za ličnu korist, niti pružati drugim licima, osim Agenciji za osiguranje Republike Srpske, uključujući kontrolore i revizore koje Agencija za osiguranje Republike Srpske imenuje i drugim nadležnim organima u skladu sa zakonom.

XV STATUSNE PROMJENE
Član 77.

(1) Društvo će vršiti statusne promjene u skladu sa odredbama Zakona o društvima ua osiguranje, Zakona o privrednim društvima Republike Srpske i drugim važećim propisima iz ove oblasti, a po pribavljanju prethodnog pismenog odobrenja Agencije za osiguranje Republike Srpske.

(2) Odluku o statusnoj promjeni donosi Skupština Društva dvotrećinskom većinom zastupljenih akcionara koji posjeduju akcije sa pravom upravljanja.

XVI TRAJANJE I PRESTANAK DRUŠTVA

Član 78. 

(1) Društvo je osnovano i posluje na neodređeno vrijeme.

(2) Društvo prestaje u postupku stečaja i likvidacije u slučajevima propisanim Zakonom o društvima za osiguranje.

XVII AKTI DRUŠTVA

Član 79.


Akti društva su:
1. statut,

2. pravilnik o radu Društva

3. pravilnik o unutrašnjoj organizaciji i sistematizaciji radnih mjesta sa opisom poslova,
4. pravilnik o platama i naknadama plata zaposlenih u Društvu

5. pravilnik o računovodstvu i računovodstvenim politikama
6. poslovnik o radu Skupštine akcionara

7. poslovnik o radu Upravnog odbora,

8. poslovnik o radu Izvršnog odbora

9. obavezni akti u skladu sa računovodstvenim propisima,
10. pravilnik o internoj kontroli i internoj reviziji,
11. opšti i posebni uslovi osiguranja, premijski sistemi i cjenici premija,
12. akt o tehničkim osnovama osigranja,
13. akt o kriterijima, načinu utvrđivanja i tabeli maksimalnog samopridržaja i ukupno,

14. iznosu maksimalnog pridržaja,
15. akt o uslovima i načinu deponovanja i ulaganja sredstava Društva,
16. akt o maksimalnim stopama režijskog dodatka,
17. akt otehničkim rezervama osiguranja,
18. akt o suosiguranju i reosiguranju,
19. akt o procjeni i likvidaciji šteta i ostvarivanju regresnih potraživanja,
20. procedure i upustva za obavljanje poslova,
21. ostali obavezni akti.
Član 80.

(1) Prijedloge akata koje usvaja Skupština Društva, utvrđuje Upravni odbor, a prijedloge akata koje usvaja Upravni odbor, utvrđuje Izvršni odbor Društva.
(2) Usvojeni akti Društva stupaju na snagu osmog dana od dana objavljivanja akta na oglasnoj ploči ili internet stranici Društva, osim u slučaju ako u odluci nije objavljen neki drugi datum ili kada pozitivni zakonski propis izričito uređuje da odluka stupa na snagu kada se registruje i objavi, a može da stupi na snagu ranije samo ako za to postoje naročito opravdani razlozi, utvrđeni prilikom  donošenja, ali samo ako takvo stupanje na snagu nije u suprotnosti sa pozitivnim zakonskim propisima.
XVIII IZMJENE I DOPUNE STATUTA

Član 81.

Izmjena i dopuna statuta vrši se na način i po postupku za njegovo donošenje, u skladu sa Zakonom o privrednim društvima i Zakonom o društvima za osiguranje.
XIX ZAVRŠNE ODREDBE

Član 82.
(1) Svi opšti akti Društva uskladiće se sa odredbama ovog Statuta u roku od šest mjeseci od dana stupanja na snagu ovog Statuta.

(2) Do donošenja drugih opštih akata Društva, prava, obaveze i odgovornosti zaposlenih regulisaće se u skladu sa važećim odredbama opštih akata, ukoliko nisu u suprotnosti  sa ovim Statutom, kao i zakonskim propisima  kojim je regulisana oblast radnih odnosa.
(3) Na sva pitanja koja nisu regulisana ovim Statutom shodno se primjenjuju odredbe Zakona o  privrednim društvima i Zakona o društvima za osiguranje.

(4) Stupanjem na snagu ovog Statuta prestaje da važi Statut „Krajina osiguranje“ a.d. Banja Luka br. broj: 02-3567/20 (OPU 397/2020,  kao i Izmjene i dopune Statuta broj: 02-428-1/22 i 02-930-1/22, 02-3253/23, 02-2253/25 i 02-464/26 odnosno OPU 630/2022, 1480/2022, 4938/2022, 3400/2025 i  347/2026)

(5) Statut stupa na snagu danom usvajanja od strane Skupštine akcionara  društva i notarskom potvrdom uz  prethodno pribavljenu saglasnost Agencije za osiguranje Republike Srpske.
U Banjoj Luci,dana 02.10.2026.godine
Broj:
02-3492/26
  
      


PREDSJEDNIK UPRAVNOG ODBORA 








Aleksandra Dimić, dipl.pravnik
